Χρήστος Μαλλές

Ο Χρήστος Μαλλές (γεννημένος στις 22 Απριλίου 1964 στη Θεσσαλονίκη) είναι Έλληνας παλαίμαχος ποδοσφαιριστής. Αν και κατά τη διάρκεια της ποδοσφαιρικής του καριέρας αγωνίστηκε σε διάφορες ομάδες, θεωρείται κυρίως ως βετεράνος του Άρη Θεσσαλονίκης καθώς προέρχεται από τα σπλάχνα του συλλόγου.
 Ποδοσφαιρική καριέρα 
Ο Μαλλές ξεκίνησε την ενασχόλησή του με το ποδόσφαιρο το 1978, στις ακαδημίες του Μ.Α.Π.Σ. Τιτανικού Καλαμαριάς με προπονητή τον Δημήτρη Μπιμπισίδη (πατέρα του Κυριάκου Μπιμπισίδη, μετέπειτα συμπαίκτη του Μαλλέ, στον Άρη).
Tο 1979 πραγματοποίησε το παιδικό του όνειρο Μαλλές: «Ο Θεός χρωστάει ένα πρωτάθλημα στον Άρη – Έτσι ζήσαμε τον εφιάλτη στη Σάμο» και μεταπήδησε στα τμήματα υποδομών του Άρη Θεσσαλονίκης, αρχικά στο Εφηβικό και μετέπειτα στους Ερασιτέχνες. Παράλληλα υπήρξε μέλος των Μεικτών ομάδων της Ε.Π.Σ.Μ..

Τη σεζόν 1982-83, ο Μαλλές, ως μέλος των Ερασιτεχνών του Άρη, με προπονητή τον Κώστα Χατζηκώστα και συμπαίκτες τους Σαμώλη, Μπιμπισίδη, Χατζηνικολάου Μπουγιουκλή, Χατζόγλου αναδείχθηκε πρωταθλητής Ερασιτεχνών Ελλάδος (σταδιακά 9 παίκτες από εκείνη την ομάδα έγιναν επαγγελματίες και τα επόμενα χρόνια στελέχωσαν την πρώτη ομάδα του συλλόγου).

Τη σεζόν 1984-85 παραχωρήθηκε για ένα χρόνο ως δανεικός στο Πολύκαστρο, με τη φανέλα οποίου διέπρεψε στο πρωτάθλημα της Γ’ Εθνικής.

Το καλοκαίρι του 1985 επέστρεψε στον Άρη και αγωνίστηκε για 3 σεζόν, έχοντας 28 συνολικά συμμετοχές σε όλες τις διοργανώσεις (19 συμμετοχές στο Πρωτάθλημα και 9 στο Κύπελλο Ελλάδας) και σημειώνοντας 2 τέρματα [το πρώτο στις 5 Οκτωβρίου 1986, στην ευρεία νίκη του Άρη (με 1-5) επί του Απόλλωνα Καλαμαριάς Απόλλων Καλαμαριάς-Άρης 1-5 05/10/1986 1986: Η μεγαλύτερη σε έκταση ανατροπή που έχει πετύχει ο Άρης και το δεύτερο στις 2 Νοεμβρίου 1986 στην εκτός έδρας ήττα (με 3-1) από τον Ο.Φ.Η.ΟΦΗ-Άρης 3-1 02/11/1986].

Πραγματοποίησε το ντεμπούτο του με την κίτρινη φανέλα στις 29 Σεπτεμβρίου 1985, με προπονητή τον Τάις Λίμπρεχτς, στον εκτός έδρας αγώνα της ομάδας του με τον Ηρακλή (τελικό σκορ 1-1). Ηρακλής-Άρης 1-1 29/9/1985

Το Γενάρη του 1989 έμεινε ελεύθερος από τον Άρη και μεταπήδησε στην  Παναχαϊκή και τη Β’ Εθνική  όπου κατέγραψε 2 συμμετοχές στο υπόλοιπο της σεζόν 1988-89. Παρέμεινε στην Παναχαϊκή μέχρι το Δεκέμβρη του 1989, όταν και μεταγράφηκε στα  Παναρκαδικός που αγωνιζόταν τότε στη Γ’ Εθνική και προσπαθούσε να αποφύγει τον υποβιβασμό, πράγμα που τελικά το κατόρθωσε, καθώςε επικράτησε στο μπαράζ παραμονής στις 10 Ιουνίου 1990 με την Κέρκυρα. (Οι δύο τους ισοβάθμησαν είχαν και ίδια μεταξύ τους παιχνίδια και έλυσαν τις διαφορές τους στο  δημοτικό γήπεδο του Αιγάλεω, με τον Παναρκαδικό να επικρατεί τελικά στη διαδικασία των πέναλτι) Σαν σήμερα: 10/6/1990 Το Μπαράζ του Παναρκαδικού στο Αιγάλεω (Photos).

Παρέμεινε μόλις 6 μήνες στην Τρίπολη όπου και ολοκλήρωσε την επαγγελματική του καριέρα ως ποδοσφαιριστής.
Μετά το τέλος της καριέρας του εντός των αγωνιστικών χώρων, εγκαταστάθηκε στη Σάμο όπου εργάζεται ως εκπαιδευτικός. Παράλληλα ανέλαβε το πόστο του παίκτη-προπονητή στην ομάδα του Πολυκράτη και από το 2010 ως προπονητής και υπεύθυνος όλων των τμημάτων υποδομών στον Α.Ο. Σάμου.Αθλητικός Όμιλος Σάμου

Εθνικές ομάδες
Ο Μαλλές διετέλεσε μέλος της Εθνικής Νέων τη σεζόν 1981/82, με ομοσπονδιακό προπονητή τον Στέφανο Πετρίτση.

 Παραπομπές 

 Πηγές 
 Χ. Μαλλέ στο transfermarkt.com

Κατηγορία:Έλληνες ποδοσφαιριστές
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Παναρκαδικού Α.Ο.
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Κατηγορία:Ποδοσφαιριστές Εθνικής Ελλάδας Κ19